40. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 2952/76 της 9 Μαΐου/2 Ιουν. 1979 (ΦΕΚ Β’ 534) Περί αναγραφής του αριθμού ταυτότητας ή του αριθμού φορολογικού μητρώου επί των φορολογικών στοιχείων. Τροποποιήθηκε και συμπληρώθηκε από την Σ. 6145/137/1979 (ΦΕΚ Β’ 974) απόφ. Υπ. Οικονομικών (κατωτ. αριθ. 43). Έχοντας υπόψη: 1.Τις διατάξεις της περιπτ. δ’ του άρθρ. 49 του Π.Δ. 99/1977 «περί Κ.Φ.Σ.», όπως ισχύει. 2.Την ανάγκη διευκολύνσεως της μηχανογραφικής επεξεργασίας των φορολογικών στοιχείων, αποφασίζουμε: 1.Ορίζουμε από 1ης Αυγ. 1979 και εφεξής ο επιτηδευματίας φυσικό ή νομικό πρόσωπο να αναγράφει επί των φορολογικών στοιχείων που εκδίδει για τις συναλλαγές του με άλλο επιτηδευματία και τα πρόσωπα της παρ. 4 του άρθρ. 1 του Κ.Φ.Σ. για τα οποία υποβάλλονται συγκεντρωτικές καταστάσεις κατά τις διατάξεις των άρθρ. 32 έως και 37 του Κ.Φ.Σ., καθώς και επί των αποδείξεων επαγγελματικών δαπανών, εκτός από τα στοιχεία που ορίζονται από τις διατάξεις του Π.Δ. 99/1977 και τους αριθμούς της αστυνομικής ταυτότητας ή άλλης ταυτότητας που την αναπληρώνει, τόσον αυτού όσον και του αντισυμβαλλομένου, εάν πρόκειται για επιτηδευματίες φυσικά πρόσωπα ή τους αριθμούς φορολογικού μητρώου αυτών, εάν πρόκειται για συναλλασσόμενους νομικά πρόσωπα. Ειδικά επί μεταφοράς αγαθών, ο μεταφορέας ή το μεταφορικό γραφείο αναγράφει τους ανωτέρω κατά περίπτωση αριθμούς του αποστολέως και του παραλήπτου εφόσον αυτοί τυγχάνουν επιτηδευματίες ή πρόσωπα της παρ. 4 του άρθρ. 1 του Κ.Φ.Σ. Τους ίδιους κατά περίπτωση αριθμούς υποχρεούται ο επιτηδευματίας να αναγράφει και επί των κατά τις διατάξεις των άρθρ. 32 έως και 37 του Π.Δ. 99/1977 υποβαλλομένων συγκεντρωτικών καταστάσεων και παραπλεύρως του ονοματεπωνύμου ή της επωνυμίας του καταχωριζόμενου σ’ αυτές επιτηδευματία ή του προσώπου της παρ. 4 του άρθρ. 1 του Κ.Φ.Σ. με εξαίρεση τις καταστάσεις του τελευταίου εδαφίου του άρθρ. 33 του ίδιου Π.Δ/τος. (Αντί για τη σελ. 135) Σελ. 135(α) Τεύχος 727-Σελ. 23 Βιβλία και Φορολογικά Στοιχεία 27.Β.δ.37-40 2.Τις ανωτέρω υποχρεώσεις έχουν και τα πρόσωπα της παρ. 4 του άρθρ. 1 του Π.Δ. 99/1977, καθώς και τα πρόσωπα της παρ. 5 του ίδιου άρθρου, τα τελευταία μόνο καθ’ όσον αφορά τους συναλλασσόμενους με αυτά. Με την Σ. 4736/126/16 Αυγ.-12 Σεπτ. 1979 (ΦΕΚ Β’ 777) άπ. Υπ. Οικονομικών, ορίστηκε ότι οι υπόχρεοι θα εφαρμόσουν τις διατάξεις της ως άνω αποφ. από 1 Αυγ. 1979 έως 30 Σεπτ. 1979 πειραματικά, η δε εσφαλμένη εφαρμογή της ουδεμία κύρωση θα συνεπάγεται κατά τον άνω χρόνο. Βλέπε και απόφ. Σ. 6145/137/1979 (ΦΕΚ Β’ 974) εξαιρέσεις από τις διατάξεις της άνω αποφάσεως (κατωτ. αριθ. 43). Σελ. 136(α) Τεύχος 727-Σελ. 24 27.Β.δ.40 Βιβλία και Φορολογικά Στοιχεία 